Misconduct

***Misconduct*** er en amerikansk thriller fra 2016 regissert av Shintaro Shimosawa, etter et manus skrevet av Simon Boyes og Adam Mason. Hovedrollene spilles av Josh Duhamel og Alice Eve. Filmen hadde premiere den 5. februar 2016, og ble distribuert av Lionsgate Premiere.

## Handling
Arthur Denning eier et stort farmasøytisk firma. Han er svært kontrollerende overfor kjæresten Emily Hynes, og hun blir fysisk skremt av livvaktene hans. Hun blir bortført, og Denning får tilsendt fotografier av hennes forslåtte ansikt. Han blir beordret til å reise til et kunstgalleri for å betale løsepenger. Når en mann nærmer seg ham, angriper Denning ham i den tro at dette er en kidnapper - men han oppdager at dette egentlig var galleri-eieren.

Før kidnappingen hadde Hynes kontaktet sin tidligere kjæreste Ben Cahill. Hun viser Cahill informasjon som hun har stjålet fra Dennings bærbare datamaskin, som avslører hans kriminelle oppførsel. Hun overtaler deretter en fremmed til å banke henne opp, før hun sender fotografi av seg selv til Denning. Cahill bruker informasjonen fra Hynes til å legge frem et søksmål.

Samme kveld blir Cahill sjokkert over å finne Hynes død i leiligheten sin. Med en flaske piller i hånden, og en dødelig cocktail av narkotika i kroppen, er dødsfallet hennes mistenkelig - men muligens et selvmord. Cahill bestemmer seg for å forlate åstedet uten å anmelde saken til politiet og forsøker å dekke over sporene sine, og forteller i hemmelighet bare sin kone om hva som har skjedd. Denning inngår plutselig forlik i søksmålet på 400 millioner dollar, forutsatt at alle de stjålne dokumentene returneres til ham.

Det tar ikke lang tid før Hynes sin kropp blir funnet i Cahills hjem. Overbevist om at han har blitt lurt, konfronterer han Denning. Men han forsikrer Cahill om at han ikke hadde noe med dette å gjøre. En leiemorder kidnapper Cahill og hans kone Charlotte, men Cahill overmanner og dreper ham. Når han inspiserer leiemorderens dokumenter, innser Cahill at skurken faktisk er hans egen sjef, Charles Abrams. Det viser seg at Abrams har samarbeidet med Denning i flere år, og med vilje har tapt alle sakene som klientene hans har anlagt mot legemiddel-produktene til Denning.

Forliket på 400 millioner dollar var bare en forseggjort måte å beskytte Denning mot strafferettslig ansvar. Cahill leverer leiemorderens dokumenter til politiet, og Charles Abrams blir arrestert. Før han kan bli tatt i varetekt, griper imidlertid Abrams en politibetjents pistol og han begår selvmord. Men Cahill oppdager at det egentlig var hans egen kone Charlotte som hadde konfrontert Hynes om sitt forhold til ektemannen hennes. De hadde en krangel, og Charlotte slo Hynes. Noe som fikk henne til å falle og slå hodet. Selv om Charlotte er sykepleier, hjelper hun aldri Hynes, i stedet iscenesetter hun åstedet.

## Skuespillere
* Josh Duhamel som Ben Cahill
* Alice Eve som Charlotte Cahill
* Malin Åkerman som Emily Hynes
* Al Pacino som Charles Abrams
* Anthony Hopkins som Arthur Denning
* Julia Stiles som Jane Clemente
* Byung-hun Lee som regnskapsfører
* Glen Powell som Doug Fields
* Skye P. Marshall som Hatty
* Gregory Alan Williams som Richard Hill
* Ara Gelici som Joseph Andolini
* Jason Gibson som Graham
* Chris Marquette som Giffords

## Referanser


## Eksterne lenker
*